Луис Росалес
Вчера ще дойде

Превод от испански: Рада Панчовска, —

chitanka.info

Вечерта полека си отива. Върху пътя

цветовете на акацията се пилеят

с порива на вятъра. Сред клоните,

смъртно, почти притреперващо,

сетното слънце застива. Земята мирише,

започва да мирише и не се побира

вече в себе си и се надига:

има пръст сега в земята и във въздуха.

Има плет със слънце; стигаме до него;

сянката е резюме на вечерта.

Чувствах те как плачеш. Не знам за кого плачеш.

Има и далечен дим —

влак навярно се завръща — докато изричаш:

Аз съм собствената ти печал, и позволи да те обичам.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.